pythainlp/thai_wikipedia_clean_20230101 huggingface dataset:
ในประเทศไทยราชบัณฑิตยสถานมีหน้าที่บัญญัติศัพท์ และมีคณะกรรมการบัญญัติศัพท์สาขาวิชาต่าง ๆ เช่น คณะกรรมการบัญญัติศัพท์ปรับอากาศ คณะกรรมการบัญญัติศัพท์วิทยาศาสตร์ คณะอนุกรรมการบัญญัติศัพท์แพทย์ และคณะกรรมการบัญญัติศัพท์พิมพ์ เป็นต้น นอกจากนี้ยังมีหน่วยงานทางด้านวิทยาการและเทคโนโลยีจาก ต่างประเทศเข้ามา และได้บัญญัติศัพท์เฉพาะขึ้นมาใช้เอง เช่น คณะกรรมการวิศวกรรมสถานแห่งประเทศไทย คณะกรรมการพิจารณาศัพท์วิชาการศึกษาของกรมวิชาการ กระทรวงศึกษาธิการ และกรรมการพิจารณาศัพท์วิชาการของกรมวิชาการ
ทะเลสาบแทนแกนยิกา
ทะเลสาบโทบา
ทะเลสาบอีรี
ภาษาโซมาเลีย
ลานิเชเรียน
ซาปาติสต้า
อัลฟองโซ กัวรอง
อิบูกิ
เวชระเบียนและสถิติ
เวชระเบียนและสถิติ  หมายถึง คำที่มาจากคำว่า เวชระเบียน และ เวชสถิติ ซึ่งมีความหมายรวมถึงทั้งส่วนที่เป็นเวชระเบียน และเวชสถิติ รวมกันทั้งสองคำหลัก ซึ่งมาจากหน้าที่ของส่วนงาน ฝ่าย หรือแผนก ที่ถูกจัดแบ่งในการดำเนินงานของสถานบริการทางการแพทย์และสาธารณสุข ซึ่งงานที่เกี่ยวข้องกับเวชระเบียนแต่เดิมนั้นจะครอบคลุมงานที่เป็นงานด้านเวชสถิติ เอาไว้ด้วยจึงมักเรียกส่วนงาน ฝ่าย หรือแผนกนั้นรวมกันว่า เวชระเบียนและสถิติ ในสถานบริการทางการแพทย์และสาธารณสุขบาง
แห่งนั้นอาจมีการแบ่งแยกย่อยออกจากกัน
ส่วนสมาคมที่มีการจัดตั้งขึ้นสำหรับบุคลากรทางด้านเวชระเบียนและสถิตินั้น มีชื่อว่า สมาคมเวชสถิติแห่งประเทศไทย เมื่อวันที่ 15 กุมภาพันธ์ พ.ศ. 2553 โดยมีสำนักงานใหญ่ของสมาคมตั้งอยู่ที่ 3/109 ซอยอินทามระ 35 แขวงรัชดาภิเษก เขตดินแดง กรุงเทพมหานคร โดยมี นายประสพชัย พานาดา เป็นนายกสมาคม และกรรมการอีกจำนวน 9 คน
อิลกันโตเดกลีอิตาเลียนี
กอร์ตีนา ดัมเปซโซ
ทอร์เรอันนันซิอาตา
สะพานส่งน้ำวานวิเทลลิ
พระราชวังคาเซอร์ตา
บัฟฟาโล, รัฐนิวยอร์ก
บริษัท ขนส่ง
ใบประกอบวิชาชีพครู
วงศ์เทวัญ
มหาวิทยาลัยเทคโนโลยีราชมงคลกรุงเทพ ศูนย์เทคนิคกรุงเทพฯ
มหาวิทยาลัยเทคโนโลยีราชมงคลกรุงเทพ ศูนย์เทคนิคกรุงเทพฯ เป็นศูนย์การศึกษาในสังกัดของมหาวิทยาลัยเทคโนโลยีราชมงคลกรุงเทพ ในอดีตเคยมีสถานะเป็นวิทยาลัยเทคนิคกรุงเทพฯ และวิทยาเขตเทคนิคกรุงเทพฯตามลำดับ เป็นวิทยาลัยเทคนิคเปิดสอนการเรียนการสอนระดับ ประกาศนียบัตรวิชาชีพชั้นสูง (ปวส.) เป็นแห่งแรกในประเทศไทย สังกัดกองวิทยาลัยเทคนิค กรมอาชีวศึกษา กระทรวงศึกษาธิการ ได้มีการปรับปรุงโครงสร้างการบริหารและ การจัดการศึกษาภายในกรมอาชีวศึกษา และกระทรวงศึกษาธิการหลายครั้ง กระทั่งในปี พ.ศ. 2518 จึงได้โอนมาสังกัดวิทยาลัยเทคโนโลยีและอาชีวศึกษา และเป็นชื่อเป็น วิทยาเขตเทคนิคกรุงเทพฯ
ต่อมาในปี พ.ศ. 2548 ได้มีการจัดตั้งมหาวิทยาลัยเทคโนโลยีราชมงคล จำนวน 9 แห่งทั่วประเทศไทย ส่งผลให้วิทยาเขตเทคนิคกรุงเทพฯ ได้รับรวมเข้ากับสถาบันเทคโนโลยีราชมงคล วิทยาเขตบพิตรพิมุข มหาเมฆ และวิทยาเขตพระนครใต้ จัดตั้งเป็นมหาวิทยาลัยเทคโนโลยีราชมงคลกรุงเทพ ปัจจุบันไม่มีสถานะเป็นวิทยาเขต
หลังสงครามโลกครั้งที่สอง รัฐบาลของจอมพล ป.พิบูลสงคราม นายกรัฐมนตรี ได้ทำความตกลงกับ องค์การส่งเสริมความมั่นคงร่วมกันของสหรัฐอเมริกา (Mutual Security Agency; M.S.A.) ส่งเสริมการอาชีวศึกษาของชาติให้ดียิ่งขึ้น จึงเห็นว่าควรจัดตั้งวิทยาลัยเทคนิคในจังหวัดพระนคร โดยมีวัตถุประสงค์ที่จะให้เยาวชนของชาติ ได้มีโอกาสฝึกฝนอบรมวิชาชีพอย่างกว้างขวางและ ยกระดับมาตรฐานการศึกษาให้สูงกว่าที่เป็นอยู่ในขณะนั้น
รัฐสภาได้อนุมัติงบประมาณ 3,961,450 บาท ในปีงบประมาณ พ.ศ. 2495 จัดตั้งวิทยาลัยเทคนิค ในจังหวัดพระนคร กระทรวงการคลังได้อนุมัติให้ใช้ที่ดินราชพัสดุ ตำบลทุ่งมหาเมฆ เนื้อที่ 108 ไร่ เพื่อใช้ในการจัดตั้งวิทยาลัยเทคนิค ที่ดินดังกล่าวมีคลองใหญ่ยาว ขนาดคลองใหญ่พอที่เรือสำปั้นจากแม่น้ำเจ้าพระยาจะเข้ามาได้ ปลายคลองด้านหนึ่งออกแม่น้ำเจ้าพระยาตรงช่องนนทรีในปัจจุบัน ปลายคลองอีกด้านต่อเชื่อมกับคลองสาทร พื้นที่สองฝั่งคลองนี้เป็นเรือสวนฝั่งหนึ่ง อีกฝั่งหนึ่งเป็นทุ่งนา ฝั่งทุ่งนามีผืนนากว้างไกลยืนริมคลอง มองมุม 180 องศา จะเห็นผืนฟ้าจรดผืนนา ท้องฟ้าสีสีครามเต็มไปด้วยหมู่เมฆ บางวันมีเมฆขนนกเกลื่อนเต็มท้องฟ้า บางวันเป็นเมฆก้อนใหญ่ ลอยไล่มาเป็นระยะ บางครั้งเมฆทมึนแปรปรวนเคลื่อนเข้าหาอย่างรวดเร็ว ความหลากหลายนี้เหมาะกับนาม ทุ่งมหาเมฆ ฝั่งที่เป็นสวนนั้น เต็มไปด้วยสวนกล้วย สวนมะยม ชาวบ้านปลูกกระต๊อบกระจายห่างๆ เลี้ยงไก่ ปั่นด้าย มีบ่อเลี้ยงปลา เลี้ยงเป็ดมีการปลูกต้นพลูจำนวนมากจนเป็นชื่อของ ซอยสวนพลู
เปิดสอนปีแรกเมื่อวันที่ 5 มิถุนายน พ.ศ. 2495 ระหว่างที่ดำเนินการก่อสร้างอาคารเรียน โรงฝึกงาน ได้ฝากนักศึกษาเรียนที่สถาบันอื่น ดังนี้
พ.ศ. 2496 วิทยาลัยมีผู้เชี่ยวชาญชาวอเมริกันมาปฏิบัติงาน 4 ท่านใน 3 สาขาวิชา ได้แก่สาขาช่างโลหะ สาขาศึกษาอุตสาหกรรม สาขาช่างพิมพ์ นับเป็นกำลังสำคัญที่ทำให้วิทยาลัยดำเนินการมาได้ด้วยดี และสามารถขยายการรับนักเรียนเข้าศึกษาอบรมในสาขาวิชาต่างๆได้มากขึ้น นอกจากนี้ยังมีการก่อสร้างอาคารของวิทยาลัย 9 หลัง ด้วยงบประมาณของกรมอาชีวศึษา ในปี พ.ศ. 2496 นี้เองวิทยาลัยสามารถรับนักเรียนเข้าเรียนในแผนกสาขาวิชาต่างๆ ได้แก่ แผนกช่างวิทยุ แผนกช่างก่อสร้าง แผนกพณิชยการส่วนวิชาเลขาณุการ แผนกช่างเครื่องยนต์ แผนกช่างโลหะ แผนกช่างไฟฟ้า แผนกช่างถ่ายรูป แผนกช่างพิมพ์ แผนกช่างไม้ แผนกฝีกหัดครู นอกจากนี้ยังมีข้าราชการของทางวิทยาลัยไปศึกษาเพิ่มเติมอยู่ในอเมริกาด้วยทุนขององค์การส่งเสริมความมั่นคง 7 สาขา ได้แก่ ช่างก่อสร้าง ช่างเคหศาสตร์ ช่างออกแบบและต่อเรือเล็ก ช่างพิมพ์ ช่างเครื่องยนตร์ ช่างไฟฟ้า และการบัญชี
พ.ศ. 2497 วิทยาลัยเปิดสอนแผนกผ้าและอาหาร และแผนกช่างตัดเสื้อ ปีนี้มีข้าราชการไปศึกษาเพิ่มเติม 3 สาขา คือ เลขาณุการ ก่องสร้างและโลหะ
พ.ศ. 2498 เปิดสอนแผนกวิชาช่างสำรวจ
พ.ศ. 2499 มหาวิทยาลัยเวนสเตท(Wayne State University) ร่วมกับรัฐบาลสหรัฐอเมริกาและรัฐบาลไทยได้เซ็นสัญญาช่วยเหลือวิทยาลัยเทคนิค โดยส่งผู้เฃี่ยวชาญด้านเทคนิคมาช่วยจำนวน 27 คน ระยะเวลาคนละ 1 ปี และรัฐบาลอเมริกาจะฝึกผู้ร่วมงานฝ่ายไทยจากวิทยาลัยเทคนิค 10 คนต่อปีรวม 30 คน ส่งไปฝึกที่สหรัฐอเมริกา จากการช่วยเหลือนี้เอง ครูอาจารย์ของวิทยาลัยได้รับทุนไปศึกษาต่อทีมหาวิทยาลัเวนสเตท สหรัฐอเมริกา ในสาขาวิชาต่าง ในระยะนี้เองวิทยาลัยเทคนิคได้เปลี่ยนชื่อเป็นวิทลัยเทคนิคกรุงเทพฯหลังจากที่กระทรวงศึกษาธิการได้จัดตั้งวิทยาลัยเทคนิคภาคใต้เป็นที่เรียบร้อยแล้ว
พ.ศ. 2501เปิดสอนแผนกอุตสาหกรรมศิลป์(ปัจจุบันคือ แผนกวิชาเทคนิคอุตสาหกรรม)
พ.ศ. 2503เปิดสอนแผนกการขาย(ปัจจุบันคือ แผนกวิชาการตลาด)
พ.ศ. 2506เปิดสอนแผนกวิชาฝึกหัดครูคหกรรมศาสตร์(ปัจจุบันคือ แผนกวิชาคหกรรมศาสตร์ทั่วไป
พ.ศ. 2518วิทยาลัยเทคนิคกรุงเทพฯ เปลี่ยนชื่อเป็น วิทยาเขตเทคนิคกรุงเทพฯ สังกัดวิทยาลัยเทคโนโลยีและอาชีวศึกษา กระทรวงศึกษาธิการ ตามพระราชบัญญัติวิทยาลัยเทคโนโลยีและอาชีวศึกษา ปีแรกของการจัดตั้งวิทยาลัยเทคโนโลยีและอาชีวศึกษานั้น วิทยาเขตเทคนิคกรุงเทพฯได้เปิดสอน คณะวิศวกรรมเทคโนโลยี ที่แผนกวิชาช่างยนต์ ต่อมาได้ย้ายไปสอนที่วิทยาเขตเทเวศร์
พ.ศ. 2523 รัฐบาลไทยมีข้อตกลงเวินกู้ระหว่างรัฐบาลไทยและธนาคารพัฒนาเอเซียเพื่อปรับปรุงวิทยาเขตต่างๆ รวม 10 วิทยาเขต โดยเพิ่มสาขาใหม่ 4 สาขาคือ สาขาวิชาการถ่ายภาพและภาพยนตร์ สาขาวิชาการพิมพ์ สาขาวิชาเคมีอุตสาหกรรม สาขาวิชาออกแบบอุตสาหกรรม
พ.ศ. 2528 พระบาทสมเด็จพระเจ้าอยู่หัวภูมิพลอดุลยเดชมหาราชา ทรงพระราชกรุณาโปรดเกล้าฯ พระราชทานนามใหม่แก่วิทยาลัยเทคโนโลยีและอาชีวศึกษา ว่า "สถาบันเทคโนโลยีราชมงคล" ชื่อเต็มของวิทยาเขตเทคนิคกรุงเทพฯ จึงเปลี่ยนเป็น "สถาบันเทคโนโลยีราชมงคลวิทยาเขตเทคนิคกรุงเทพฯ"และกำหนดให้ทุกวันที่ 15 กันยายนชองทุกๆปีเป็นวันราชมงคล อย่างไรก็ตามวันที่การเปลี่ยนแปลงชื่อมีผลตามกำหมายอย่างแท้จริงคือวันที่ 19 สิงหาคม พ.ศ. 2532 ตามความในมาตรา 2 แห่งพระราชบัญญัติเปลี่ยนชื่อวิทยาลัยเทคโนโลยีและอาชีวศึกษาเป็นสถาบันเทคโนโลยีราชมงคล พ.ศ. 2532 ประกาศในราชกิจจานุเบกษาฉบับพิเศษ หน้า 9 เล่ม 106 ตอนที่ 132 เมื่อวันที่ 18 สิงหาคม 2532
รัฐบาลฯ ได้เล็งเห็นคุณค่าของการจัดตั้ง วิทยาลัยเทคนิค ที่ กรุงเทพฯ จึงได้ให้กระทรวงศึกษาธิการจัดตั้ง วิทยาลัยเทคนิคในส่วนภูมิภาค ที่ ภาคใต้ (สงขลา) วิทยาลัยเทคนิค ที่ กรุงเทพฯ จึงเปลี่ยนชื่อเป็น วิทยาลัยเทคนิคกรุงเทพฯ จากนั้นมีการจัดตั้ง โคราช (นครราชสีมา) , ภาคพายัพ (เชียงใหม่) , ธนบุรี (ธนบุรี) และได้จัดตั้งกองวิทยาลัยเทคนิค เป็นผู้ดูแลรับผิดชอบ
จอมพล ป.พิบูลสงคราม เป็นประธานในพิธีเปิดวิทยาลัยเทคนิค วันที่ 14 กรกฎาคม พ.ศ. 2496 ดร.ไอแมน ผู้เชี่ยวชาญ และ ฮัตจินสัน หัวหน้าฝ่ายการศึกษาของ M.S.A. ที่มาช่วยงานเดินทางกลับ สหรัฐอเมริกา
ในปี พ.ศ. 2518 วิทยาลัยเทคนิค กรุงเทพฯ เปลี่ยนชื่อเป็น วิทยาเขตเทคนิคกรุงเทพฯ สังกัดวิทยาลัยเทคโนโลยีและอาชีวศึกษา กระทรวงศึกษาธิการ ต่อมาในปี พ.ศ. 2531 พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานนาม สถาบันเทคโนโลยีราชมงคล ส่งผลให้วิทยาเขตเทคนิคกรุงเทพฯ จึงเปลี่ยนชื่อเป็น สถาบันเทคโนโลยีราชมงคล วิทยาเขตเทคนิคกรุงเทพฯ (ดูคำอธิบายเกี่ยวกับวันที่ที่มีผลตามกฎหมายของการเปลี่ยนแปลงชื่อข้างบนนี้ประกอบด้วย) กระทั่งในปี พ.ศ. 2548 ได้มีการจัดตั้งมหาวิทยาลัยเทคโนโลยีราชมงคล 9 แห่ง และวิทยาเขตเทคนิคกรุงเทพฯ ถูกรวมเข้าเป็นส่วนหนึ่งของมหาวิทยาลัยเทคโนโลยีราชมงคลกรุงเทพ
จิตพิฆาตโลก
จิตพิฆาตโลก  เป็นภาพยนตร์อเมริกันปี 2010 แนวนวนิยายวิทยาศาสตร์-แอ็กชัน เขียนบท อำนวยการสร้างและกำกับโดยคริสโตเฟอร์ โนแลน นำแสดงโดยลีโอนาร์โด ดีคาปริโอ, เคน วะตะนะเบะ, โจเซฟ กอร์ดอน-เลวิตต์, เอลเลน เพจ, มารียง กอตียาร์ และคิลเลียน เมอร์ฟี ภาพยนตร์ได้รับแรงบันดาลใจจากภาวะที่คนเราสามารถที่จะรู้สึกตัวและตระหนักได้ว่าตนเองนั้นอยู่ในความฝัน (lucid dream) โดยมีเนื้อเรื่องเกี่ยวกับการโจรกรรมของดอม คอบบ์ที่มีความสามารถในการเข้าไปในฝันของคนอื่นเพื่อขโมยข้อมูล ความสามารถนี้ทำให้คอบบ์กลายเป็นอาชญากรและต้องหลบหนี รวมทั้งสูญสิ้นทุกสิ่ง แต่เขาก็ได้รับข้อเสนอในการที่จะกลับมาใช้ชีวิตแบบเดิม แลกกับการปฏิบัติภารกิจปลูกฝังความคิดของเป้าหมาย กระบวนการในการปลูกฝังความคิดเรียกว่า "Inception"
ในการพัฒนาของภาพยนตร์เรื่องนี้เริ่มต้นขึ้นอย่างหยาบ ๆ เมื่อ 10 ปีก่อนที่หนังจะออกฉาย เมื่อโนแลนเขียนบทจำนวน 80 หน้าเกี่ยวกับการขโมยความฝัน หลังจากที่เขาเสนอความคิดนี้กับ[[วอร์เนอร์บราเธอร์ส]] ในปี 2001 เขาก็ต้องการให้บทนี้พัฒนาไปสู่ภาพยนตร์ฟอร์มใหญ่ เพราะเหตุนี้เขาจึงเลือกทำงานภาพยนตร์ "[[แบทแมน บีกินส์]]" และ "[[แบทแมน อัศวินรัตติกาล]]" โดยเขาใช้เวลา 6 เดือนในการปรับปรุงบทภาพยนตร์ ก่อนที่[[วอร์เนอร์บราเธอร์ส]]จะซื้อไปเมื่อเดือนกุมภาพันธ์ ค.ศ. 2009 การถ่ายทำเริ่มที่เมือง[[โตเกียว]]เมื่อวันที่ 19 มิถุนายน ค.ศ. 2009 และถ่ายทำเสร็จที่[[แคนาดา]] ในปลายเดือนพฤศจิกายนของปีเดียวกัน
ภาพยนตร์มีทุนสร้าง 160 ล้านดอลลาร์สหรัฐ โดยได้รับทุนจาก[[วอร์เนอร์บราเธอร์ส]]และ[[ลีเจนดารีพิกเจอส์]] หลังจากที่โนแลนมีชื่อเสียงและประสบความสำเร็จกับ "[[แบทแมน อัศวินรัตติกาล]]" ได้ช่วยให้หนังเรื่องนี้มีงบในการประชาสัมพันธ์ 100 ล้านดอลลาร์สหรัฐ ภาพยนตร์ออกฉายรอบปฐมทัศน์ที่ลอนดอน เมื่อวันที่ 13 กรกฎาคม ค.ศ. 2010 และออกฉายทั้งโรงธรรมดาและโรงไอแมกซ์ เมื่อวันที่ 16 กรกฎาคม ค.ศ. 2010. ทำรายได้มากกว่า 21 ล้านดอลลาร์สหรัฐในวันเปิดตัว และทำรายได้ 62.7 ล้านดอลลาร์สหรัฐในสัปดาห์เปิดตัว สำหรับเสียงวิจารณ์ ภาพยนตร์ได้รับเสียงด้านบวกเป็นส่วนใหญ่ โดยที่เว็บไซต์ภาพยนตร์อย่างเว็บ IMDB.com ให้คะแนนเฉลี่ย 9.2 เต็ม 10 คะแนน จัดอยู่ในอันดับที่ 3 ของภาพยนตร์ยอดเยี่ยมจากการลงคะแนนของผู้เยี่ยมชมเว็บไซต์ เป็นภาพยนตร์รองภาพยนตร์เรื่อง "[[The Shawshank Redemption]]" และ "[[The Godfather]]" เท่านั้น
ดอม คอบบ์ (ลีโอนาร์โด ดีคาปริโอ) คือชายผู้ก่อตั้งทีมจารกรรมความคิด เขาและทีมงานจะเจาะเข้าไปในจิตใจของเป้าหมายผ่านทางการแชร์ความฝัน เพื่อดึงเอาข้อมูลลับที่เป้าหมายเก็บงำไว้ในจิตใต้สำนึกออกมาตามคำสั่งของผู้ว่าจ้าง ซึ่งโดยมากแล้วจะเป็นการล้วงความลับทางธุรกิจ เป้าหมายรายล่าสุดของคอบบ์และทีมงานคือ ไซโตะ (เคน วะตะนะเบะ) นักธุรกิจชาวญี่ปุ่น คอบบ์ทำการล้วงข้อมูลของไซโตะผ่านทางความฝันซ้อนฝัน ซึ่งจบลงด้วยความล้มเหลว แต่ไซโตะกลับยื่นข้อเสนอว่าจ้างทีมของคอบบ์ให้ทำการ "อินเซพชั่น" ข้อมูลลงในจิตของเป้าหมายแทน อินเซพชั่นคือกระบวนการที่ตรงข้ามกับการล้วงข้อมูล โดยแทนที่จะล้วงลึกไปถึงข้อมูลที่เป้าหมายเก็บซ่อนไว้ กลับกลายเป็นการนำเอาข้อมูลที่ต้องการลงไปเก็บไว้ในที่ซ่อนของเป้าหมายแทน เริ่มแรกคอบบ์ปฏิเสธเนื่องจากเป็นกระบวนการที่ยากมาก แต่ไซโตะก็ข้อตอบแทนเป็นการล้มล้างความผิดที่คอบบ์เคยฆาตกรรมภรรยาตนเองในอดีต และจะได้สิทธิ์กลับเข้าสู่สหรัฐอเมริกา คอบบ์จึงตกลงและเริ่มต้นวางแผนการทำงานทันที
ปฏิบัติการอินเซพชั่นครั้งนี้มีจุดมุ่งหมายเพื่อปลูกฝังความคิดให้กับโรเบิร์ต ฟิชเชอร์ (คิลเลียน เมอร์ฟี) ทายาทกิจการด้านพลังงานของมอริส ฟิชเชอร์ (พีท โพสเทิลเวท) ซึ่งกำลังจะเสียชีวิตจากโรคร้าย หากโรเบิร์ตได้ขึ้นครองกิจการต่อไปจะทำให้ธุรกิจของไซโตะต้องสั่นคลอน คอบบ์จึงวางแผนว่าจะปลูกฝังความคิดที่ว่า "พ่อของฉัน (โรเบิร์ต) ไม่ต้องการให้ฉันอาศัยรอยเท้าของเขาในแวดวงธุรกิจ" ลงไป ในปฏิบัติการนี้ต้องการทีมงานตำแหน่งต่าง ๆ เริ่มจาก อาร์เธอร์ (โจเซฟ กอร์ดอน-เลวิตต์) ในตำแหน่งคนชี้เป้า ผู้ประสานงานระหว่างสมาชิกแต่ละคน, อีมส์ (ทอม ฮาร์ดี้) ในตำแหน่งนักปลอมแปลง ผู้สามารถแปลงโฉมตัวเองเป็นใครก็ได้ในความฝัน เพื่อหลอกล่อเป้าหมายมาสู่แผนที่วางไว้, ยูซุฟ (ดิลีพ ราโอ) ในตำแหน่งนักเคมี ผู้ปรุงยาที่จะทำให้หลับลึกลงไปในระยะเวลาตามที่ต้องการ และสุดท้ายคือ แอเรียดเน่ (เอลเลน เพจ) ในตำแหน่งสถาปนิก ผู้ออกแบบเส้นทางสภาพแวดล้อมในความฝัน
ในขั้นตอนการวางแผนนี้คอบบ์ได้สอนให้แอเรียดเน่รู้จักกับโครงสร้างของความฝัน และคุณสมบัติของฝัน เช่น ผู้ฝันจะไม่ทราบจุดเริ่มต้นของฝัน แต่จะปรากฏขึ้นกลางทางในทันที หรือการปรับเปลี่ยนสภาพแวดล้อมรอบกายได้ดังใจนึก คอบบ์ยังได้สอนให้แอเรียดเน่รู้จักการใช้ "โทเทม" ซึ่งเป็นวัตถุชิ้นเล็ก ๆ ตามแต่ละบุคคลจะเลือกมา โดยต้องรู้คุณสมบัติของมันอย่างถี่ถ้วน หากไม่แน่ใจว่าฝันอยู่หรือไม่ ให้สังเกตโทเทมประจำตัว หากมีคุณสมบัติผิดแปลกไปจากที่เคยเป็น ก็หมายถึงบุคคลนั้นกำลังอยู่ในฝันของคนอื่น
ระหว่างนี้เองแอเรียดเน่ได้ค้นพบความลับในอดีตของคอบบ์ ว่าเขาเคยกระทำการอินเซพชั่นมาก่อน โดยกระทำกับมอล (มารียง กอตียาร์) ภรรยาของเขา เป็นเหตุให้มอลฆ่าตัวตาย แต่ด้วยเหตุผลบางประการ กลับกลายเป็นว่าคอบบ์ถูกตั้งข้อหาฆาตกรรมภรรยาตนเอง และต้องหลบหนีออกนอกประเทศ ไม่ได้เจอหน้าลูก ๆ ทั้งสองอีกต่อไป ความรู้สึกผิดที่คอบบ์มีต่อมอล ทำให้จิตใต้สำนึกของเขาสร้างตัวตนของมอลขึ้นมาทุกครั้งที่เขาหวนระลึกถึงเธอในความฝัน ในจิตใต้สำนึกนี้ มอลจะคอยขัดขวางทุกการกระทำของคอบบ์
เมื่อวางแผนเสร็จสิ้น ไซโตะขอร่วมทางไปด้วยในฐานะนักท่องเที่ยว เพื่อรับชมปฏิบัติการนี้ด้วยตนเอง เขาใช้อำนาจเงินตราของตนเหมาซื้อเที่ยวบินที่ฟิชเชอร์มีแผนจะใช้เดินทางมาให้กับคอบบ์ เพื่อลงมือปฏิบัติการระหว่างเที่ยวบิน คอบบ์จึงตกลงให้ไซโตะเข้าร่วมเป็นสมาชิกคนที่หก
ปฏิบัติการเริ่มต้นเมื่อทุกคนอยู่ในเที่ยวบิน คอบบ์วางยาฟิชเชอร์ให้หลับไป และเข้าร่วมฝันชั้นแรกซึ่งเป็นฝันของยูซุฟ นักเคมี ฝันชั้นนี้มีฝนตกตลอดเวลา ทำให้ฟิชเชอร์ต้องเรียกรถแท็กซี่ และจะถูกทีมของคอบบ์ลักพาตัวไปเรียกค่าไถ่ โดยอีมส์ (นักปลอมแปลง) จะแปลงโฉมเป็นปีเตอร์ บราวนิ่ง (ทอม เบเรนเจอร์) ลุงของฟิชเชอร์ ซึ่งจะถูกจับตัวมาพร้อมกัน และจะเป็นคนบอกให้ฟิชเชอร์ตระหนักถึงความต้องการจริง ๆ ของฟิชเชอร์ผู้พ่อ ซึ่งซ่อนอยู่ในตู้เซฟ และฟิชเชอร์คนลูกจะต้องนึกรหัสตู้เซฟให้ออกให้ได้
แต่ปรากฏว่าฟิชเชอร์เคยรับการฝึกป้องกันจิตใจตนเองจากการจารกรรม ซึ่งจะทำให้จิตใต้สำนึกสร้างทหารขึ้นมาจู่โจมผู้ที่บุกเข้ามาในจิตใจของเขา ระหว่างการปะทะกันนี้เอง ไซโตะถูกยิงเข้าที่หน้าอกและกำลังจะตาย ปกติแล้วผู้ที่ตายในความฝันจะตื่นขึ้นทันที แต่หากอยู่ในสภาพหลับลึก (เช่นทีมงานของคอบบ์ที่ใช้สารเคมีช่วย) ก็จะตกไปสู่ "ลิมโบ" เศษซากความฝันที่อยู่ลึกที่สุด และจะไม่ตื่นขึ้นอีกหลายปีในฝัน (ซึ่งเวลาของฝันชั้นที่อยู่ลึกลงไปจะทวีคูณขึ้นจากฝันชั้นก่อนหน้า) ผลคือแม้เวลาในโลกจริง ๆ จะผ่านไปแค่ห้านาที แต่กับผู้ที่อยู่ในลิมโบ มันคือช่วงเวลาหลายสิบปี เมื่อตื่นขึ้นมาก็จะจำอะไรไม่ได้อีกต่อไป
เมื่อฟิชเชอร์นึกเลขรหัสไม่ออก ทีมงานจึงให้ฟิชเชอร์หลับเข้าสู่ฝันชั้นที่ลึกเข้าไปอีก ซึ่งจะนำพาจิตของเขาเข้าใกล้จิตใต้สำนึกมากขึ้น ในฝันชั้นที่สองนี้เป็นฝันในโรงแรมของอาร์เธอร์ (คนชี้เป้า) ซึ่งเวลาจะเดินไปช้ากว่าฝันชั้นก่อนหน้า บาดแผลของไซโตะจะทรุดลงช้ากว่า ในฝันชั้นนี้ ทีมงานจะหลอกให้ฟิชเชอร์คิดว่าปีเตอร์วางแผนจับตัวเรียกค่าไถ่เอง เพื่อจะยึดอาณาจักรธุรกิจพันล้านมาจากฟิชเชอร์ แต่ปีเตอร์ปฏิเสธว่าจริง ๆ แล้วเขาอยากให้ฟิชเชอร์คิดให้ออกว่าแท้จริงแล้ว พ่อเขาฟิชเชอร์ต้องการอะไรแน่จากประโยคสุดท้ายก่อนตายที่บอกว่า "ฉันผิดหวังในตัวแก (โรเบิร์ต) จริงๆ" วิธีจะคิดให้ออกก็คือต้องลงไปในฝันชั้นลึกกว่านี้อีก ทีมงานหลอกฟิชเชอร์ว่าฝันชั้นต่อไปเป็นของปีเตอร์ แล้วทำให้ฟิชเชอร์หลับไปก่อน แต่ความจริงแล้วฝันชั้นที่สามเป็นของเขาเอง
ในฝันชั้นที่สาม เป็นโลกหิมะของอีมส์ ในฝันชั้นนี้ ทหารป้องกันจิตของฟิชเชอร์จะร้ายกาจขึ้น โดยออกมาไล่ตามทีมงานของคอบบ์ตั้งแต่เริ่ม สมาชิกทุกคนบุกทะลวงเข้าไปในฐานทัพกลางหิมะ ที่ซึ่งตู้เซฟเก็บความลับของฟิชเชอร์ตั้งอยู่ เมื่อฟิชเชอร์บุกเข้าไปได้แล้ว จิตสำนึกของมอลได้ปรากฏตัวขึ้นและสังหารฟิชเชอร์ ทำให้เขาตกลงไปอยู่ระหว่างชั้นลิมโบ หากไม่ช่วยเหลือออกมาจะต้องติดอยู่ในนั้นตลอดไป ระหว่างนี้เองบาดแผลของไซโตะก็ลามเข้ามาถึงฝันชั้นนี้ ทำให้ไซโตะเสียชีวิตไปอยู่ที่ลิมโบแล้ว คอบบ์และแอเรียดเน่จึงตัดสินใจลงไปตามตัวฟิชเชอร์ในฝันชั้นลึกขึ้นไปอีกของคอบบ์ และได้ทราบอดีตที่แท้จริงของคอบบ์ ว่าเขาแอบเข้าไปหมุนโทเทมของมอล ได้แก่ลูกข่างอันเล็ก ๆ ให้หมุนไปเรื่อย ๆ โดยไม่ล้ม ทำให้มอลตระหนักว่าตนฝันอยู่ เป็นการอินเซพชั่นให้คิดว่าโลกที่อยู่นั้นจริง ๆ เป็นความฝัน เมื่อมอลตื่นขึ้น ความคิดที่ว่าโลกที่อยู่ไม่ใช่โลกจริงทำให้มอลฆ่าตัวตายและป้ายความผิดให้คอบบ์ เพื่อให้คอบบ์ตายตามไปด้วยกัน
คอบบ์พบตัวฟิชเชอร์ และบอกให้แอเรียดเน่พากลับออกมา โดยการ "ปลุก" นั่นคือตกจากที่สูงเพื่อให้ตื่นขึ้น โดยเขาจะอยู่กับมอลเพื่อให้ความรู้สึกผิดที่ผ่านมาหายไป และเพื่อเข้าไปลิมโบเพื่อตามหาตัวไซโตะ แอเรียดเน่พาฟิชเชอร์กลับออกมาได้ และพาเข้าไปในตู้เซฟเพื่อตระหนักว่า พ่อของฟิชเชอร์รักเขามาตลอด และไม่ต้องการให้เขาใช้รอยเท้าของพ่อในการดำเนินธุรกิจอีกต่อไป ปฏิบัติการอินเซพชั่นประสบความสำเร็จ ทีมงานทำการ "ปลุก" ต่อเนื่องในฝันแต่ละชั้น และตื่นขึ้นมาในที่สุด ทิ้งคอบบ์ให้ตามหาไซโตะในความฝันชั้นลิมโบต่อไป
เวลาในฝันผ่านไปหลายสิบปี ไซโตะกลายเป็นคนแก่ผู้หลงลืมทุกสิ่ง จนกระทั่งคอบบ์ตามหาตัวจนเจอ และพากลับออกมาได้ ทุกคนตื่นขึ้นบนเครื่องบินอย่างปลอดภัย ฟิชเชอร์ประกาศลงจากธุรกิจพันล้านของตัวเอง และคอบบ์ก็ได้กลับบ้านที่สหรัฐอเมริกาอีกครั้ง เมื่อกลับถึงบ้าน เขาลองหมุนลูกข่างโทเทมของตนดูเพื่อทดสอบว่าเป็นโลกฝันหรือโลกจริง แต่ก็ผละไปหาลูก ๆ ของตนเองโดยไม่สนใจว่ามันจะหยุดหมุนหรือไม่
เทคนิกภาพพิเศษ.
ในการถ่ายทำฉากความฝันในภาพยนตร์เรื่องนี้ โนแลนใช้การสร้างภาพด้วยคอมพิวเตอร์กราฟิกน้อยมาก โดยเขาเลือกที่จะใช้เทคนิกพิเศษที่เป็นของจริงให้มากที่สุดเท่าที่จะเป็นไปได้ เขากล่าวว่า "สำหรับผมแล้วมันสำคัญมากที่จะพยายามทำทุกอย่างให้ปรากฏขึ้นจริงๆ ต่อหน้ากล้องถ่ายภาพยนตร์ หลังจากนั้นหากมีความจำเป็นจริงๆ ก็จะใช้คอมพิวเตอร์กราฟิกเข้าช่วย ซึ่งจะมีประโยชน์มากในการสร้างหรือเสริมสิ่งที่ถ่ายทำได้ให้ดียิ่งขึ้นไปอีก" ซึ่งสุดท้ายแล้ว หัวหน้างานสร้างฝ่ายเทคนิกภาพพิเศษ Paul Franklin ได้สร้างฉากจำลองขนาดเล็กของฉากป้อมปราการบนภูเขาขึ้น และระเบิดมันทิ้งเพื่อเป็นส่วนหนึ่งของการถ่ายทำ ฉากการต่อสู้ในสภาวะไร้น้ำหนักมีการใช้เทคนิกพิเศษทางคอมพิวเตอร์กราฟิกเพื่อช่วย "ดัดแปลงองค์ประกอบทางฟิสิกส์ พื้นที่ และเวลา เพียงเล็กน้อย"
เพลงประกอบที่ใช้ในทีเซอร์เทรลเลอร์ของภาพยนตร์ประพันธ์โดยไมค์ แซริน และแสดงโดยเซนซิต มิวสิก ส่วนเพลงประกอบในเทรลเลอร์สุดท้ายประพันธ์และแสดงโดยแซ็ก เฮมเซย์
[[หมวดหมู่:ภาพยนตร์ที่กำกับโดย คริสโตเฟอร์ โนแลน]]
[[หมวดหมู่:ภาพยนตร์อเมริกัน]]
[[หมวดหมู่:ภาพยนตร์ที่ออกฉายในปี พ.ศ. 2553]]
[[หมวดหมู่:ภาพยนตร์โดยวอร์เนอร์บราเธอร์ส]]
[[หมวดหมู่:ภาพยนตร์ที่ถ่ายทำในประเทศเคนยา]]
[[หมวดหมู่:ภาพยนตร์ที่ถ่ายทำในปารีส]]
[[หมวดหมู่:ภาพยนตร์ที่ถ่ายทำในรัฐแคลิฟอร์เนีย]]
[[หมวดหมู่:ภาพยนตร์ที่ถ่ายทำในสหราชอาณาจักร]]
[[หมวดหมู่:ภาพยนตร์ที่ถ่ายทำในประเทศแคนาดา]]
[[หมวดหมู่:ภาพยนตร์ที่ถ่ายทำในโตเกียว]]
[[หมวดหมู่:ภาพยนตร์ที่ถ่ายทำในประเทศโมร็อกโก]]
[[หมวดหมู่:ภาพยนตร์ที่มีฉากในลอสแอนเจลิส]]
[[หมวดหมู่:ภาพยนตร์ที่มีฉากในประเทศออสเตรเลีย]]
[[หมวดหมู่:ภาพยนตร์อิงบันเทิงคดีแนววิทยาศาสตร์]]
Inception (film)
Warner Bros. Pictures
ซุปเปอร์สตรีทไฟท์เตอร์ IV
ศาสตราจารย์ ดร.เกษม สุวรรณกุล
ศาสตราจารย์ ดร.วิจิตร ศรีสอ้าน
ตุ๊กกี้ สามช่า
ตุ๊กกี้ ชิงร้อย
แผ่นดินไหวใหญ่เกาะสุมาตรา อินโดนีเซีย พ.ศ. 2547
เการักที่เกาหลี Sorry ซารางเฮโย
ซอร์รี ซารังเฮโย เการักที่เกาหลี
ราเด็ตสกีมาร์ช
ราเด็ตสกีมาร์ช โอปุสที่ 228  เป็นเพลงมาร์ชที่แต่งโดยโยฮันน์ ชเตราสส์ ที่หนึ่ง ในปี ค.ศ. 1848 โดยอุทิศให้กับจอมพลโยเซฟ ราเด็ดสกี ฟอน ราเด็ดส์ (1766 – 1858) นายทหารชาวเช็กแห่งกองทัพออสเตรีย ซึ่งมีบทบาทสำคัญในการรบที่คัสโตซา (ค.ศ. 1848) และการรบที่โนวารา (ค.ศ. 1849) เป็นส่วนหนึ่งของสงครามประกาศอิสรภาพอิตาลีครั้งที่หนึ่ง ระหว่างราชอาณาจักรซาร์ดิเนีย กับจักรวรรดิออสเตรีย
เพลงนี้ถูกบรรเลงครั้งแรกต่อหน้ากองทหารออสเตรีย ซึ่งเมื่อได้ยินเสียงร้องประสานเพลงนี้ จะพากันปรบมือและกระทืบเท้าเป็นจังหวะ จนกลายเป็นธรรมเนียมปฏิบัติในการแสดงดนตรีคลาสสิกในกรุงเวียนนาในปัจจุบัน ที่ผู้ชมการแสดงเพลงนี้ จะต้องกระทืบเท้าตามจังหวะดนตรี โดยเฉพาะในงาน Neujahrskonzert หรืองานคอนเสิร์ตฉลองปีใหม่เวียนนา
Radetzky March
ราเด็ตสกี้มาร์ช
เลกงต์ด็อฟมาน
เลกงต์ด็อฟมาน  เป็นอุปรากรภาษาฝรั่งเศส ความยาว 3 องก์ โดยฌัก ออแฟนบัก ดัดแปลงจากเรื่องสั้นหลายเรื่องของ อี. ที. เอ. ฮอฟมันน์ (1776 – 1822) นักเขียนชาวเยอรมัน ผู้แต่งเรื่อง "นัทแครกเกอร์กับราชาหนู" ซึ่งเป็นต้นฉบับของอุปรากร เดอะนัทแครกเกอร์ โดยนำมาจากเรื่อง "Die Gesellschaft im Keller", "Der Sandmann", "Die Abendteuer der Sylvester-Nacht", "Rath Krespel", และ "Das verlorene Spiegelbild" เป็นเรื่องราวแฟนตาซีเกี่ยวกับความผิดหวังในความรักของฮอฟมานน์ ที่มีกับตุ๊กตากลไกชื่อโอลิมเปีย, กับโสเภณีชื่อกุยเลียตตา และกับเด็กสาวชื่อแอนโทเนีย
ออแฟนบักได้ทดลองซ้อมแสดงอุปรากรเรื่องนี้ครั้งแรกที่บ้านของเขาในปารีส เมื่อวันที่ 18 พฤษภาคม ค.ศ. 1879 และได้เสียชีวิตก่อนที่อุปรากรนี้จะออกแสดงจริง อุปรากรเรื่องนี้ได้ออกแสดงที่โรงละครออเปรา-กอมิก (Opéra-Comique) ใกล้กับโรงอุปรากรปาแลการ์นีเย เมื่อวันที่ 10 กุมภาพันธ์ ค.ศ. 1881
ผลงานประพันธ์ที่ได้รับความนิยมจากอุปรากรเรื่องนี้ เป็นท่อนบาคาโรล (Barcarolle) หรืออาเรียจากองก์ที่สอง ที่ชื่อว่า "Belle nuit, ô nuit d'amour" บรรยายเรื่องราวของกุยเลียตตา อาเรียบทนี้เดิมออแฟนบักไม่ได้แต่งขึ้นสำหรับอุปรากรเรื่องนี้ แต่ได้แต่งไว้หลายปีก่อนหน้านั้นสำหรับอุปรากรเรื่อง "Die Rheinnixen" (Les fées du Rhin) ในปี ค.ศ. 1864 แต่ Ernest Guiraud ซึ่งเข้ามาสานงานต่อจากออแฟนบัก ได้นำผลงานเก่ามาใช้กับอุปรากรเรื่องนี้ และกลายเป็นงานที่ได้รับความนิยม ได้ปรากฏในวัฒนธรรมสมัยนิยม เช่นในภาพยนตร์ "Life Is Beautiful" และ "Titanic" และนำมาดัดแปลงเป็นเพลงของเอลวิส เพรสลีย์ ชื่อเพลง "Tonight Is So Right For Love"
Les Contes d'Hoffmann
The Tales of Hoffmann
กีฬาแห่งชาติ ครั้งที่ 39
กีฬาแห่งชาติ ครั้งที่ 39 หรือ ชลบุรีเกมส์ เป็นการแข่งขันกีฬาของประเทศไทย จัดขึ้นที่จังหวัดชลบุรี ระหว่างวันที่ 9 - 19 ธันวาคม พ.ศ. 2553 ซึ่งการแข่งขันกีฬาแห่งชาติในครั้งที่ 39 นี้ ได้รับการบันทึกว่ามีการแข่งขันชิงเหรียญทองมวยไทยในรายการสมัครเล่นประเภทหญิงขึ้นเป็นครั้งแรก
สัญลักษณ์การแข่งขัน.
เป็นรูปลายเส้นเรือใบกำลังโต้คลื่น มีธงชาติพวยพุ่งออกจากใบเรือ มีสัญลักษณ์กีฬาแห่งชาติอยู่ภายใต้ ธงชาติไทย ใต้รูปลายเส้นเรือใบโต้คลื่น มีคำว่า “กีฬาแห่งชาติ ครั้งที่ 39” และ “ชลบุรีเกมส์”
สัญลักษณ์นำโชคคือปลาฉลาม กำหนดให้เป็น 2 ตัวใช้ชื่อ “แสนสุข” และ “แสนสำราญ” เพื่อสื่อถึงชายทะเลหาดบางแสน ที่มุ่งเน้นให้คณะนักกีฬา สื่อมวลชน ตลอดจนเจ้า หน้าที่ และผู้มาเยือนมีความสุข สนุกสนาน และมีส่วนร่วมในการ แข่งขันกีฬาแห่งชาติ ครั้งที่ 39
พิธีเปิดการแข่งขันกีฬาแห่งชาตครั้งที่ 39 หรือ ชลบุรีเกมส์ จะเรื่มขึ้นในวันที่ 9 ธันวาคม พ.ศ. 2553 มีการแสดง เมื่อการแสดงจบ นักกีฬาและเจ้าภาพชลบุรี จะเข้าสู่สนาม และมีพิธีจุดคบเพลิง เพื่อให้การแข่งขันเริ่มต้นขึ้นอย่างเป็นทางการ
การแข่งขันกีฬาแห่งชาติ ครั้งที่ 39 จัดการแข่งขันกีฬาจำนวน 39 ชนิดกีฬา และกีฬาสาธิต 1 ชนิดกีฬา
กีฬาสาธิต
การแข่งขันกีฬาแห่งชาติ ครั้งที่ 39 กำหนดจัดการแข่งขัน 41 ชนิดกีฬา 3 ศูนย์การแข่งขัน ประกอบด้วย
คณะนิติศาสตร์ มหาวิทยาลัยเซนต์จอห์น
คณะนิติศาสตร์ มหาวิทยาลัยเซนต์จอห์น เป็นหน่วยงานระดับคณะ สังกัดมหาวิทยาลัยเซนต์จอห์น จัดการเรียนการสอนระดับปริญญาตรี นิติศาสตรบัณฑิต ภาคปกติ มีการจัดการเรียนการสอนกลุ่มเรียนวันธรรมดา กลุ่มเรียนค่ำ กลุ่มเรียนเสาร์อาทิตย์ นอกจากนี้ยังมีหลักสูตรปริญญาที่สองสำหรับผู้จบการศึกษาระดับปริญญาตรีสาขาอื่นอีกด้วย
คณะนิติศาสตร์ มหาวิทยาลัยเซนต์จอห์น เป็นหน่วยงานระดับคณะ สังกัดมหาวิทยาลัยเซนต์จอห์น จัดตั้งขึ้นเมื่อปี พ.ศ. 2535 โดยมีรองศาสตราจารย์วิมลศิริ ชำนาญเวช เป็นคณบดีคนแรก และอาจารย์ปราการ วยาจุต เป็นผู้ดำเนินการร่างหลักสูตรสาขานิติศาสตร์ (ภาคค่ำ) เสนอทบวงมหาวิทยาลัย เปิดทำการเรียนการสอนในปี พ.ศ. 2536 ต่อมาได้เปิดรับนักศึกษาเข้าศึกษา "ปริญญาที่สอง" ในปี พ.ศ. 2543 และ "ภาคปกติ" ในปี พ.ศ. 2544 คณะนิติศาสตร์ มหาวิทยาลัยเซนต์จอห์น ได้รับการรับรองจากเนติบัณฑิตยสภา โดยบัณฑิตจากคณะนิติศาสตร์ มหาวิทยาลัยเซนต์จอห์น สามารถสมัครศึกษาต่อเนติบัณฑิต ตั้งแต่สิงหาคม 2560 คณะนิติศาสตร์ แปรสภาพจากคณะวิชาเป็นสาขาวิชา สังกัด วิทยาลัยศิลปวิทยาและวิทยาศาสตร์เทคโนโลยี มหาวิทยาลัยเซนต์จอห์น โดยยังจัดการศึกษาตามหลักสูตรนิติศาสตรบัณฑิต รับผิดชอบโดยประธานหลักสูตร
จุดเด่นทางวิชาการของคณะ.
คณะนิติศาสตร์ มหาวิทยาลัยเซนต์จอห์น เริ่มพัฒนาจุดเด่นทางวิชาการในสาขากฎหมายเทคโนโลยีสารสนเทศ สิทธิส่วนบุคคล และข้อมูลข่าวสาร ทั้งนี้เริ่มตั้งแต่ รองศาสตราจารย์ คณาธิป ทองรวีวงศ์ ได้เริ่มทำงานเป็นอาจารย์ประจำคณะใน ปี พ.ศ. 2546 และได้ทำการศึกษาวิจัยกฎหมายเทคโนโลยีสารสนเทศ สิทธิส่วนบุคคลและข้อมูลข่าวสาร โดยมีผลงานวิจัย บทความวิจัย บทความวิชาการ การนำเสนอในที่ประชุมวิชาการต่างๆ เกี่ยวกับกฎหมายในด้านดังกล่าวมาโดยตลอด
ต่อมาเมื่อ รองศาสตราจารย์ คณาธิป ทองรวีวงศ์ ได้ดำรงตำแหน่งคณบดี คณะนิติศาสตร์ มหาวิทยาลัยเซนต์จอห์น ในปี พ.ศ. 2554 ได้มีการปรับปรุงหลักสูตรโดยริเริ่มจุดเน้นที่แตกต่างในสาขาวิชาเฉพาะ อันประกอบด้วย วิชาเอก 3 กลุ่ม ได้แก่ กลุ่มกฎหมายเกี่ยวกับโลจิสติกส์ กลุ่มกฎหมายการท่องเที่ยว กลุ่มกฎหมายเทคโนโลยีสารสนเทศ โดยเฉพาะกลุ่มกฎหมายเทคโนโลยีสารสนเทศ ได้ปรับปรุงหลักสูตรขึ้นจากพื้นฐานงานวิจัยของ รองศาสตราจารย์ คณาธิป ทองรวีวงศ์ ผู้เป็นนักวิจัยด้านกฎหมายสิทธิส่วนบุคคลและสังคมออนไลน์ และเป็นผู้ก่อตั้งไทยไพรเวซี่ลอว์ดอตคอม
ผลงานวิจัย/ผลงานวิชาการ ของ รองศาสตราจารย์ คณาธิป ทองรวีวงศ์ ซึ่งเป็นการวางรากฐานทางวิชาการและหลักสูตรกฎหมายสิทธิส่วนบุคคลและเทคโนโลยีสารสนเทศให้กับคณะนิติศาสตร์มหาวิทยาลัยเซนต์จอห์น มีเช่น
ผลงานวิชาการด้านกฎหมายเทคโนโลยีสารสนเทศ/สิทธิส่วนบุคคลและสังคมออนไลน์
คณาธิป ทองรวีวงศ์ , มาตรการทางกฎหมายในการคุ้มครองสิทธิของผู้ถูกถ่ายภาพโดยมิได้รับรู้และยินยอม (2551)
คณาธิป ทองรวีวงศ์ ,มาตรการทางกฎหมายในการคุ้มครองสิทธิในความเป็นอยู่ส่วนตัว : ศึกษากรณีการรบกวนสิทธิในความเป็นอยู่ส่วนตัวโดยธุรกิจขายตรง (2552)
คณาธิป ทองรวีวงศ์ ,มาตรการทางกฎหมายในการควบคุมการติดตามคุกคามทางอินเทอร์เน็ต (Cyberstalking) : ศึกษาเปรียบเทียบกฎหมายไทยกับกฎหมายสหรัฐอเมริกา (2554)
คณาธิป ทองรวีวงศ์ ,มาตรการทางกฎหมายในการคุ้มครองสิทธิในความเป็นอยู่ส่วนตัว: ศึกษากรณีการรบกวนสิทธิในความเป็นอยู่ส่วนตัวจากการใช้เว็บไซต์เครือข่ายสังคม (2555)
คณาธิป ทองรวีวงศ์ ,มาตรการทางกฎหมายในการคุ้มครองสิทธิในความเป็นอยู่ส่วนตัวของผู้ถูกสอดส่องการสื่อสารข้อมูล (2556)